Elena Lasconi îi dă în judecată pe liderii USR care au decis să-i retragă sprijinul politic în alegeri: „E o execuție politică ascunsă”
Elena Lasconi a anunțat că îi va da în judecată pe cei din Uniunea Salvați România „care încearcă să facă un mare abuz doar ca să-și asigure un viitor călduț”. Ea a acuzat că „o gașcă din USR” vrea să o elimine din cursa prezidențială, după ce a fost validată în Congres ca fiind candidata partidului la alegeri, fără să existe vreo decizie de retragere a sprijinului politic „a unei autorități competente”.